Изх. № 18290/27.12.2019 г.

**УТВЪРЖДАВАМ:**

**ИЗПЪЛНИТЕЛЕН ДИРЕКТОР НА**

**ИЗПЪЛНИТЕЛНА АГЕНЦИЯ**

**“ВОЕННИ КЛУБОВЕ И**

**ВОЕННО-ПОЧИВНО ДЕЛО”**

 **/П/**

 **ВАЛЕРИ СТОЯНОВ**

**Д О К Л А Д**

от дейността на комисията, назначена със Заповед № 1513/04.12.2019 г., на изпълнителния директор на ИА “Военни клубове и военно-почивно дело” за разглеждане, оценка и класиране на получените в Системата за електронно възлагане на обществени поръчки (СЕВОП) оферти в отговор на писмена покана на основание чл. 82, ал. 4 от ЗОП с изх. № 16738/21.11.2019 г. за участие във вътрешен конкурентен избор на изпълнител по възложена централизирана обществена поръчка с Рамково споразумение № СПОР-23/13.11.2019 г. с предмет: “Доставка на автомобилно горивочрез карти за безналично плащане за нуждите на ИА “Военни клубове и военно-почивно дело”.

**УВАЖАЕМИ ГОСПОДИН ИЗПЪЛНИТЕЛЕН ДИРЕКТОР,**

На 04.12.2019 г. от 14:00 ч. се състоя публично заседание на комисия, определена със заповед № 1513/04.12.2019 г. на Изпълнителния директор на ИА „Военни клубове и военно-почивно дело“, в състав:

**Председател:** Диана Ташева – главен експерт в отдел „Обществени поръчки“ в дирекция „Управление на собствеността и жилищен фонд“;

**и членове:** 1. Захари Аргиров – главен експерт в отдел „Техническо осигуряване и транспорт“ в дирекция „Административно-правно обслужване и човешки ресурси“;

 2. Соня Савова – главен експерт в отдел „Счетоводство“, дирекция „Финанси“,

със задача електронно разглеждане, оценка и класиране на постъпилите оферти за обществена поръчка с предмет: “Доставка на автомобилно гориво чрез карти за безналично плащане за нуждите на ИА “Военни клубове и военно-почивно дело”.

Обществената поръчка се проведе електронно чрез уеб-базираната система за електронно възлагане на обществени поръчки (СЕВОП), намираща се на адрес: https://sevop.minfin.bg, секция „Дейности“: Мини-процедури, под № 1693.

Датата и часът за отварянето на офертите бяха визуализирани в менюто „График“ на СЕВОП, с оглед на което участниците се счетоха за уведомени.

Председателят на комисията провери състава на комисията и установи, че присъстват всички членове и откри заседанието.

**I.** Комисията започна работата си след като се запозна с участниците, подали оферти в Системата за електронно възлагане на обществени поръчки, като до крайния срок на получаване – 23:59 на 02.12.2019 г. бяха подадени 3 (три) броя оферти, както следва:

1. Оферта постъпила на 02.12.2019 г. в 17:36 ч. от „ШЕЛ БЪЛГАРИЯ“ ЕАД;

2. Оферта постъпила на 02.12.2019 г. в 17:53 ч. от „ЛУКОЙЛ БЪЛГАРИЯ“ ЕООД;

3. Оферта постъпила на 02.12.2019 г. в 20:28 ч. от „ПЕТРОЛ“ АД.

След като се запознаме с участниците, подали електронни оферти, комисията попълни и подписа декларации за обстоятелствата по чл. 103, ал. 2 от Закона за обществените поръчки.

В определения за отваряне на подадените електронни оферти дата и час 14:00 на 04.12.2019 г. се визуализираха подадените 3 (три) оферти, всяка от които попълнена на 100%.

След извършване на горните действия, заседанието на комисията беше закрито.

**II.** На 09.12.2019 г. в 10:00 ч. комисията се събра на закрито заседание. В изпълнение на чл. 54, ал. 7 от Правилника за прилагане на Закона за обществените поръчки, комисията пристъпи към разглеждане на постъпилите оферти и извършване на проверка на личното състояние и критериите за подбор, посочени от възложителя по реда на получаване на офертите:

1. Офертата на „ШЕЛ БЪЛГАРИЯ“ ООД, беше постъпила в 17:36 ч. на 02.12.2019 г.

Офертата на участника беше подписана електронно от Петя Димитрова – определено лице за контакт с дружеството в платформата на СЕВОП и съдържаше следните документи в раздел „Изисквания“: „Предложение за изпълнение на поръчката. Въпросник“.

Предложение за изпълнение на поръчката със статус „попълнено“ на 100%.

Декларацията за отсъствие на обстоятелствата по чл. 54, ал. 1, т. 7 от ЗОП със статус „попълнено“ и прикачени 4 (четири) броя сканирани декларации съответно от Ваня Иванчева, Камелия Славейкова, Мила Петрова и Хакан Гюнер – членове на съвета на директорите.

Комисията извърши проверка в Търговския регистър на Агенцията по вписванията и установи, че лицата, спрямо които се прилагат предвидените в чл. 54, ал. 1, т. 7 от ЗОП основания, са именно Ваня Иванчева, Камелия Славейкова, Мила Петрова и Хакан Гюнер.

Предвид, това че офертата е подадена с електронен подпис на лице, което не е законен представител на доставчика и няма яснота за позицията на посочения служител в организацията, както и това че приложените декларации за отсъствие на обстоятелствата по чл. 54, ал. 1, т. 7 от ЗОП не бяха подписани с квалифицирани електронни подписи от задължените лица, на основание чл. 54, ал. 8 от ППЗОП, комисията изпрати протокола от нейната работа чрез секция „Съобщения“ на участника, който в срока по чл. 54, ал. 9 от ППЗОП следваше да отстрани установените липса, непълнота и несъответствие с изискванията към личното състояние, посочени в поканата за участие във вътрешния конкурентен избор по чл. 82, ал. 4 от ЗОП.

2. Офертата на „ЛУКОЙЛ БЪЛГАРИЯ“ ООД, беше постъпила в 17:53 ч. на 02.12.2019 г.

Офертата на участника беше подписана електронно от Любомир Андонов – определено лице за контакт с дружеството в платформата на СЕВОП и съдържаше следните документи в раздел „Изисквания“: „Предложение за изпълнение на поръчката. Въпросник“.

Предложение за изпълнение на поръчката е със статус „попълнено“ на 100%.

Декларацията за отсъствие на обстоятелствата по чл. 54, ал. 1, т. 7 от ЗОП със статус „попълнено“ и прикачен 1 (един) брой електронно подписана декларация съответно от Булат Субаев – управител.

Комисията извърши проверка в Търговския регистър на Агенцията по вписванията и установи, че лицето, спрямо което се прилагат предвидените в чл. 54, ал. 1, т. 7 от ЗОП основания е именно Булат Субаев.

Предвид, това че офертата беше подадена с електронен подпис на лице, което не е законен представител на доставчика и няма яснота за позицията на посочения служител в организацията, комисията изпрати протокола от нейната работа чрез секция „Съобщения“ на участника, който в срока по чл. 54, ал. 9 от ППЗОП следваше да отстрани установените липса, непълнота и несъответствие с изискванията към личното състояние, посочени в поканата за участие във вътрешния конкурентен избор по чл. 82, ал. 4 от ЗОП.

3. Офертата на „ПЕТРОЛ“ АД, беше постъпила в 20:28 ч. на 02.12.2019 г.

Офертата на участника беше подписана електронно от Катерина Кацева – определено лице за контакт с дружеството в платформата на СЕВОП. За лицето е представено надлежно подписано пълномощно от управителите на „Петрол“ АД, да представлява дружеството за всички видове обществени поръчки и процедури за възлагане на обществени поръчки. Офертата съдържаше следните документи в раздел „Изисквания“: „Предложение за изпълнение на поръчката. Въпросник“.

Предложение за изпълнение на поръчката е със статус „попълнено“ на 100%.

Декларацията за отсъствие на обстоятелствата по чл. 54, ал. 1, т. 7 от ЗОП със статус „попълнено“ и прикачен 1 (един) брой електронно подписана декларация от задължените лица, а именно – Милко Димитров, Гриша Ганчев, Кирил Шилегов, Лъчезар Граматиков и Георги Татарски – управителен съвет на „Петрол“ АД; Надзорен съвет: Армен Назарян – едноличен собственик и управител на „Петрол Асет Мениджмънт“ ЕООД; Николай Гергов – едноличен собственик и управител на „Петрол Корект“ ЕООД. За лицето Иван Войновски бе представен Препис-извлечение от акт за смърт.

Комисията извърши проверка в Търговския регистър на Агенцията по вписванията и установи, че лицата, за които се прилагат предвидените основания в чл. 54, ал. 1, т. 7 от ЗОП са именно: Милко Димитров, Гриша Ганчев, Кирил Шилегов, Лъчезар Граматиков и Георги Татарски – управителен съвет на „Петрол“ АД; Надзорен съвет: Армен Назарян – едноличен собственик и управител на „Петрол Асет Мениджмънт“ ЕООД; Николай Гергов – едноличен собственик и управител на „Петрол Корект“ ЕООД и Иван Войновски.

Тъй като, офертата подадена от участника „ПЕТРОЛ“ АД беше подписана с валидни квалифицирани електронни подписи от всички представляващите дружеството и е подадена декларация за отсъствие на обстоятелствата по чл. 54, ал. 1, т. 7 от ЗОП от задължените лица по смисъла на чл. 54, ал. 2 от ЗОП, комисията единодушно реши да допусне до разглеждане на Техническото предложение на участника „ПЕТРОЛ“ АД.

**III.** На 18.12.2019 г. от 13:00 часа, се състоя закрито заседание на комисия, определена със заповед № 1513/04.12.2019 г. на Изпълнителния директор на ИА „Военни клубове и военно-почивно дело“, в състав:

**Председател:** Диана Ташева – главен експерт в отдел „Обществени поръчки“ в дирекция „Управление на собствеността и жилищен фонд“;

**и членове:** 1. Захари Аргиров – главен експерт в отдел „Техническо осигуряване и транспорт“ в дирекция „Административно-правно обслужване и човешки ресурси“;

 2. Силвия Петрова – главен специалист в отдел „Техническо осигуряване и транспорт“, дирекция „Административно-правно обслужване и човешки ресурси“ (резервен член).

Поради ползването на платен годишен отпуск на редовният член Соня Савова – главен експерт в отдел „Счетоводство“, дирекция „Финанси“ в заседанието взе участие определеният със Заповед № 1513/04.12.2019 г., резервен член Силвия Петрова - главен специалист в отдел „Техническо осигуряване и транспорт“, дирекция „Административно-правно обслужване и човешки ресурси“.

След запознаване с документацията и с работата на комисията, резервния член Силвия Петрова, представи подписана декларация по чл. 103, ал. 2 от ЗОП.

Председателят на комисията провери състава на присъстващите и след като установи, че присъстват всички членове на комисията откри заседанието.

На основание чл. 54, ал. 12 от Правилника за прилагане на закона за обществени поръчки (ППЗОП), комисията пристъпи към разглеждане на допълнително представените документи, относно съответствието на участниците с изискванията към личното състояние и критериите за подбор във вътрешен конкурентен избор за изпълнител по възложена централизирана обществена поръчка с Рамково споразумение № СПОР-23/13.11.2019 г. с предмет “Доставка на автомобилно гориво чрез карти за безналично плащане за нуждите на ИА “Военни клубове и военно-почивно дело”, както и за разглеждане и оценка на офертите.

Констатирано беше, че в определения срок са постъпили допълнително информация и документи в Системата за електронно възлагане на обществени поръчки (СЕВОП), от следните дружества:

1. „ЛУКОЙЛ БЪЛГАРИЯ“ ЕООД, постъпили на 13.12.2019 г. в 10:48 ч.

Предвид констатациите на комисията в Протокол № 1 с изх. № 17697/10.12.2019 г. участникът „ЛУКОЙЛ БЪЛГАРИЯ“ ООД в срока по чл. 54, ал. 9 от ППЗОП беше отстранил установените липса, непълнота и несъответствие, като е представил подписано и нотариално заверено пълномощно от Управителя Булат Субаев, от което беше видно, че лицето Любомир Андонов, подал и подписал с квалифициран електронен подпис офертата на дружеството е надлежно упълномощен за това.

Във връзка с гореизложеното, комисията реши участникът да бъде допуснат до разглеждане на техническото предложение към офертата.

2. Участникът „ШЕЛ БЪЛГАРИЯ” ЕООД беше получил и отворил Протокол № 1 с изх. № 17697/10.12.2019 г. от работата на комисията на 10.12.2019 г. в 13:29 ч.

В срока по чл. 54, ал. 9 от ППЗОП участникът не беше представил информацията, посочена в протокола от работата на комисията.

Предвид гореизложеното и констатациите отразени в Протокол № 1 с изх. № 17697/10.12.2019 г., комисията реши участникът да бъде отстранен от процедурата на основание чл. 107, т. 5 от ЗОП

**IV.** При спазване на чл. 56 от ППЗОП, комисията реши да допусне до разглеждане и оценка Техническите предложения в офертите на двама от участниците във вътрешния конкурентен избор, както следва:

1. Оферта, постъпила на 02.12.2019 г. в 17:53 ч. от „ЛУКОЙЛ БЪЛГАРИЯ“ ЕООД;

2. Оферта, постъпила на 02.12.2019 г. в 20:28 ч. от „ПЕТРОЛ“ АД;

**V.** Комисията пристъпи към разглеждане и оценка на Техническите предложения на участниците в СЕВОП и установи следното:

1. Техническото предложение на „ЛУКОЙЛ БЪЛГАРИЯ“ ЕООД беше със статут „попълнено“ и със съдържание, съгласно образеца на възложителя. Комисията констатира, че Техническото предложение, подписано електронно от участника като част от подадената от него оферта в СЕВОП, съдържаше необходимите риквизити съгласно чл. 39, ал. 3, т. 1 от ППЗОП и съответства на изискванията на възложителя.

2. Техническото предложение на „ПЕТРОЛ“ АД беше със статут „попълнено“ и със съдържание, съгласно образеца на възложителя. Комисията констатира, че Техническото предложение, подписано електронно от участника като част от подадената от него оферта в СЕВОП, съдържаше необходимите риквизити съгласно чл. 39, ал. 3, т. 1 от ППЗОП и съответства на изискванията на възложителя.

**VI.** На основание чл. 57, ал. 3 от ППЗОП, комисията реши отварянето на Ценовите предложения на допуснатите участници да извърши публично при условията на чл. 57, ал. 3 и чл. 54, ал. 2 от ППЗОП на 23.12.2019 г. от 14:00 часа в сградата на ИА „Военни клубове и военно-почивно дело“, което беше обявено на 18.12.2019 г., съгласно чл. 57, ал. 3 от ППЗОП с публикуване на съобщение изх. № 18108/18.12.2019 г. в профила на купувача на ИА „ВКВПД“, подписано от председателя и членовете на комисията.

**VII.** На 23.12.2019 г. от 14:00 ч. комисията определена със заповед № 1513/04.12.2019 г. в състав:

**Председател:** Диана Ташева – главен експерт в отдел „Обществени поръчки“ в дирекция „Управление на собствеността и жилищен фонд“;

**и членове:** 1. Захари Аргиров – главен експерт в отдел „Техническо осигуряване и транспорт“ в дирекция „Административно-правно обслужване и човешки ресурси“;

 2. Соня Савова – главен експерт в отдел „Счетоводство“, дирекция „Финанси“,

се събра и установи, че ценовите предложения на двамата участници бяха станали видими в СЕВОП и са със следното съдържание:

 1. Ценово предложение на “ПЕТРОЛ” АД за доставка на автомобилни горива чрез карти за безналично плащане: отстъпка в размер на 4,2 % (четири цяло и две десети процента) от цената на литър автомобилни горива.

 2. Ценово предложение на “ЛУКОЙЛ БЪЛГАРИЯ” ЕООД за доставка на автомобилни горива чрез карти за безналично плащане: отстъпка в размер на 3 % (три процента) от цената на литър автомобилни горива.

**VIII.** Комисията пристъпи към класиране на участниците, съобразно критерия за възлагане “най-ниска цена”, както следва:

**1-во място: “ПЕТРОЛ” АД;**

**2-ро място: “ЛУКОЙЛ БЪЛГАРИЯ” ЕООД.**

Настоящият доклад, се изготви и подписа на основание чл. 60, ал. 1 от ППЗОП, във връзка с чл. 103, ал. 3 от ЗОП и заедно с цялата документация се предава на възложителя.

**Председател: /П/ /Д. Ташева/**

**Членове: 1. /П/ /З. Аргиров/**

 **2. /П/ /С. Савова/**